**OLIMPIADA DE LIMBĂ ȘI LITERATURĂ ROMÂNĂ**

**Clasa a-VI-a**

**- Faza pe școală –**

● Toate subiectele sunt obligatorii

● Timpul efectiv de lucru este de 3 ore.Se acordă 10 puncte din oficiu.Total : 120 de puncte

**SUBIECTUL I - Lectura 50 de puncte**

**Citește cu atenție textele de mai jos:**

|  |  |
| --- | --- |
| **Text ficțional** | **Text nonficțional** |
| ,,Ridicându-i tot ce avea mai de preț și îngrămădindu-l în jurul dughenei, el începu să ducă o viață de pustnic, dar de un pustnic care lua obiceiul de-a gusta cam prea des din rachiul ce-l vindea mușteriilor.  Om voinic, înalt, bine făcut; mers mândru; barbă frumoasă, creață și căruntă ca și părul: unchiul Anghel impunea tuturora.Vederea-i scurtă,- care-l făcea să `nainteze cu pieptul în pieptul celui ce intra pe ușă, pentru ca să-și dea seama cu cine are de-a face,- impresiona și mai mult.El era om bun , dar nu prea suferea să fie sâcâit , cum nu suferă mai toți aceia cari ,,ajung” prin puterile lor.Conștient de ale sale,Anghel le înzeci ca să-și atingă scopul, care era, spunea el, ,,să prefacă ruinele într-un palat”, în ziua când copiii vor fi demni de el.Astfel, cu toate nenorocirile, el trecea drept un om avut.  Dar adevărata lui avuție, fericirea și nădejdea lui, erau cei trei copii pe cari îi creștea la Galați: un băiat de șaptesprezece ani și două fetițe de opt și zece ani.Flăcăul urma să-și ia bacalaureatul peste un an, - apoi:  -Voi vedea, zicea el într-o zi mamei lui Adrian: după ce va ieși din gimnaziu , se va duce să-și facă stagiul de un an în armată.Dacă are gustul armelor , aș vrea să fac din el un ofițer , unbraț voinic și priceput pentru apărarea țării : dacă nu, își va alege meseria care-i va plăcea.”  ( *Moș Anghel*,Panait Istrati) | Creșterea calității educației are ca scop îmbunătățirea rezultatelor școlare ale elevilor, un aport mai mare al școlii în orientarea copiilor către o meserie potrivită cu aptitudinile lor, dar și în dezvoltarea abilităților sociale necesare în viața de zi cu zi.Aceasta este dorința tuturor celor implicați, copii, părinți și profesori, dar care deocamdată, conform rezultatelor cercetării de față, este departe de realitate.  ,,Chiar dacă legislația prevede ca elevii și părinții să fie consultați în procesul de careditare a școlilor, aceștia suntdefapt cei mai puțini vizibili în dezbaterile publice . Consecința este că mulți dintre tineri devin victime ale eșecului în educație, cu ecouri profunde în propria viață dar și în cea a comunității.De aceea, Fundația World Vision România și- a propus să construiască în comunitățile unde este prezentă premizele pentru un dialog constructiv între elevi, părinții lor și reprezentanții școlilor .Sperăm ca astfel să putem contribui la creșterea gradului de încredere și satisfacție față de școală a tuturor celor implicați și la îmbunătățirea rezultatelor copiilor.Acest studiu face parte dintr-un proiect mai amplu, de participare a membrilor comunităților la un dialog susținut pentru îmbunătățirea calității serviciilor publice” a declarat Daniela Buzducea , Director de Advocacy al fundației World Vision România.  (Florin Ghinda – *Studiu despre calitatea educației în mediul rural, www.romaniapozitivă.ro)* |

1. **Înțelegerea textului ficțional/nonficțional** – **12 puncte**

1.Identifică două figuri de stil diferite prezente în textul A. ........................................... 6p

2.Stabilește tema celor două texte propuse. .................................................................... 6p

1. **Scriere despre textul ficțional/ nonficțional – 30 de puncte**

Valorificând informațiile cuprinse în ambele texte, redactează o compunere de 200- 250 de

cuvinte, în care să caracterizezi personajul prezent în textul A.

În redactarea compunerii, vei avea în vedere:

* Precizarea a două trăsături fizice/morale ale personajului identificat în text;..........10p
* Precizarea a două mijloacea de caracterizare diferite întâlnite în text;....................10p
* Exemplificarea fiecărei trăsături și a modalităților de caracterizare întâlnite în textul dat;.............................................................................................................................6p
* Respectarea limitei de spațiu indicate prin cerință....................................................2p
* Respectarea structurii specifice unei compuneri.......................................................2p

Redactarea răspunsului la punctul *b* - **8p**

**SUBIECTUL al-II-lea-Practica rațională și funcțională a limbii 10p**

Exprimă- ți opinia, într-un text de 100-150 de cuvinte, în legătură cu rolul educației în viața

tinerilor, valorificând informațiile din textul nonficțional.

Vei avea în vedere:

* Exprimarea opiniei personale propriu – zise............................................................... 4p
* Susținerea opiniei personale prin formularea a 2 argumente.....................................4p
* Adecvarea răspunsului la cerința dată.........................................................................1p
* Încadrarea în limita de spațiu indicată....................................................................... .1p

**SUBIECTUL al-III-lea - Elemente de construcție a comunicării 50p**

1.Selectează din textul A un cuvânt care conține diftong iar din textul B,un cuvânt care conține hiat. 5p

2.Precizează numărul de litere și de sunete din cuvintele*: rachiul*(textul A) și *participare* (textul B) . 5p

3.Scrie sinonimele următoarelor cuvinte : *pustnic, impresiona, constructiv,scopul, avut.* 5p

4.Identifică în textul A un omonim. 5p

5.Menționează prin ce mijloace interne s-au format cuvintele: *vederea, avut* din textul A 5p.

6.Ilustrează în două enunțuri alte două sensuri ale cuvântului *ajung*. 5p

7.Explică rolul cratimei din structura  *vederea-i.* 5p

8.Alcătuiește un enunț în care să ilustrezi o altă valoare morfologică a cuvântului  *des* din textul A. 5p

9.Precizează funcția sintactică pentru următoarele cuvinte din textul B: *calității, dorința*, 5p

10.Ilustrează în două enunțuri alte două funcții sintactice ale cuvântului  *unchiul* din textul A. 5p

**OLIMPIADA DE LIMBĂ ȘI LITERATURĂ ROMÂNĂ**

**Clasa a-VI-a**

**- Faza pe școală –**

**Barem de corectare și notare**

Subiectul I.Lectura

**a**. **Înțelegerea textului ficțional/nonficțional** – **12 puncte**

1.Două figuri de stil diferite: ex: epitet:,,*mers mândru*”, comparație:,,*barbă frumoasă,creață,căruntă ca și părul”*etc. 3px 2=**6p**;

2.Tema ce lor două texte este rolul educației în formarea tinerilor. **6p**

**b**.**Scriere despre textul ficțional/ nonficțional – 30 de puncte**

* Precizarea a două trăsături fizice/morale ale personajului identificat în text;.ex.bătrân, înțelept, etc. 5px2 = **10p**
* Precizarea a două mijloacea de caracterizare diferite întâlnite în text;caracterizare directă prin vorbele naratorului- **5p**; caracterizare indirectă prin comportament, prin vorbele zz personajului etc.- **5p**
* Exemplificarea fiecărei trăsături și a modalităților de caracterizare întâlnite în textul dat **6p**;exemplificare schematică**- 3p**; încercare de exemplificare **-1p**
* Respectarea limitei de spațiu indicate prin cerință....................................................**2p**
* Respectarea structurii specifice unei compuneri.......................................................**2p**

Redactarea răspunsului la punctul *b* - **8p**

* Exprimare corectă**-4p**; 3-4 greșeli-2p; 5 greșeli-1p;
* Respectarea normelor de ortografie și de punctuație-**4p**; 3-4 greșeli-2p; 5 greșeli-1p;

**SUBIECTUL al-II-lea-Practica rațională și funcțională a limbii 10p**

- Exprimarea opiniei personale propriu – zise ,utilizând un limbaj adecvat- **4p**;exprimarea

Superficială a opiniei, fără utilizarea unui limbaj adecvat-2p

* Susținerea opiniei personale prin formularea a 2 argumente utilizând conectorii specifici 2px2= **4p**; argumentarea parțială a opiniei, fără utilizarea conectorilor- 2p
* Adecvarea răspunsului la cerința dată.........................................................................**1p**
* Încadrarea în limita de spațiu indicată....................................................................... .**1p**

**SUBIECTUL al-III-lea - Elemente de construcție a comunicării 50p**

1. un cuvânt care conține diftong ; Ex. *avea* (textul A) - **2,5p**

un cuvânt care conține hiat ; Ex.*copiilo*r (textul B) - **2,5p**

1. *rachiul* (textul A)- 7 litere și 6 sunete - **2,5p**;

*participare* (textul B) . 11litere și 11 sunete - **2,5p**

1. sinonime pentru : *pustnic- singuratic;* ***1p*** *impresiona – snsibiliza ;* ***1p***  *constructiv – benefic; favorabil ;* ***1p*** *scopul - ținta* ***1p;*** *avut - bogat* ***1p;***
2. Un omonim din textul A – ex. ,,dar” .**5p**
3. *Vederea -* derivare cu sufix*;* **2,5**  *avut -* conversiune **2,5p.**
4. *Ajung* - *Ajung* repede acasă.(sosesc) Bunica *a ajuns* la optzeci de ani.(a trăi)**2,5p**
5. Rolul cratimei din structura  *vederea-i –* marchează rostirea împreună și despărțirea în scriere a două părți de vorbire diferite. **5p**
6. Altă valoare morfologică a cuvântului  *des* din textul A.

Pomul are frunzișul *des*. - adjectiv propriu-zis **5p**

1. *calității – atribut substantival prepozițional* **2,5p***dorința* - nume predicativ **2,5p**
2. Ilustrează în două enunțuri alte două funcții sintactice ale cuvântului  *unchiul* din textul A.

M-am întâlnit cu *unchiul* meu. – complement indirect  **2, 5p**

Cadoul de la *unchiul* mi-a plăcut. - atribut substantival prepozițional **- 2,5p**

Prof Tudosie Liliana-Scoala Dimitrie Cantemir